B12-vitamiini puudus

{{PEALKIRI:B12-vitamiini puudus}}
B12-vitamiini ehk kobalamiini puudus on ülemaailmne probleem, mille mõju on eriti tuntav arengumaades. Arenenud maades esineb B12-vitamiini puudus pigem vanemaealiste seas, kuid laste ja vastsündinute seas võib B12-vitamiini puudus olla sagedasem, kui arvatud on. Näiteks leiti Eestis läbi viidud vastsündinute sõeluuringu käigus, et omandatud B12-vitamiini puudus esines 33,8 juhul 100 000 elussünni kohta.

Lapseea B12-vitamiini puudus võib olla põhjustatud nii emapoolsetest kui ka muudest keskkonnateguritest või haiguslikest seisunditest.Reinson K, Künnapas K, Kriisa A, Vals MA, Muru K, Õunap K. High incidence of low vitamin B12 levels in Estonian newborns. Molecular Genetics and Metabolism Reports. 2018;15:1-5. doi:10.1016/j.ymgmr.2017.11.002.

 Sümptomid 
B12-vitamiin on oluline vereloomes, rakkude regeneratsioonis ja närvisüsteemi arengus.Reinson, K., Ilo, U., Künnapas, K., Vals, M.-A., Muru, K., Kriisa, A., & Õunap, K. (2016). Vastsündinute laiendatud sõeluurimise juurutamine Eestis 19 kaasasündinud ainevahetushaiguse suhtes: esimese 1,5 aasta tulemuste kokkuvõte. Eesti Arst.

Vitamiini puudusel hakkab kuhjuma homotsüsteiin, mis põhjustab megaloblastilist aneemiat.

Megaloblastilise aneemia sümptomid võivad imikutel olla tagasihoidlikud või ei pruugi välja kujuneda. Sagedasemad sümptomid on madal kaaluiive, söögist keeldumine, glossiit ja infektsioonid.

Närvisüsteemi haaratus avaldub imikutel tunduvalt raskemalt. Haiguse alguses muutub laps kergesti ärritatavaks, letargiliseks ja apaatseks ning märgatavad võivad olla motoorse arengu mahajäämus ja pea kasvu aeglustumine. Haiguse süvenemisel kujuneb lapsel lihaste hüpotoonia koos hüperrefleksiaga ning lisanduvad tahtmatud liigutused, halvemal juhul krambihood.Roumeliotis N, Dix D, Lipson A. Vitamin B 12 deficiency in infants secondary to maternal causes. CMAJ. 2012;184(14):1593-1598. doi:10.1503/cmaj.112170.

Lisaks on leitud võimalik seos ema B12-vitamiini puudulikkuse ja imiku neuraaltoru defektide esinemise vahel.Langan RC, Goodbred AJ. Vitamin b12 deficiency: recognition and management. AFP. 2017;96(6):384-389. Vaadatud 17. jaanuaril 2022.

 Patogenees 
Imikute ja väikelaste B12-vitamiini sisaldus on tugevas seoses ema B12-vitamiini sisaldusega. Madal B12-vitamiini tase veres imiku sündides võib olla põhjustatud madalast vitamiini tasemest emal. Seejuures võib ema vereanalüüsides B12-vitamiin olla normi piires, kuid märkida tuleks, et B12-vitamiini tase kudedes ammendub enne kui veres.

Vitamiini puudus kujuneb lastel u 4–8 kuud pärast sündi, kui emalt saadud B12-vitamiini varud ammenduvad. Sagedamini näeb seda ainult rinnapiima saavatel imikutel. Kuna ema B12-vitamiini tase on madal, ei ole lapse jaoks vajalikku kogust (0,1–0,4 mcg päevas) ka rinnapiimas.Dubaj, C., Czyż, K. & Furmaga-Jabłońska, W. Vitamin B12 deficiency as a cause of severe neurological symptoms in breast fed infant – a case report. Ital J Pediatr 46, 40 (2020). Ema B12-vitamiini puuduse peamisteks põhjusteks on aina populaarsemaks saavad täistaimsed või vegan dieedid, kuid ka pernitsioosne aneemia, bariaatriline kirurgia ja lühikese soole sündroom. Tihtipeale võib ema B12-vitamiini puuduse põhjus jääda selgusetuks. 

 Diagnoos ja ravi 
Haiguse olemasolule võivad viidata megaloblastilisele aneemiale omased muutused hemogrammis. Diagnoosi kinnitamiseks tuleb lapsel määrata B12-vitamiini, folaadi ja homotüsteiini tase veres. Lisaks tuleb teiste ainevahetushäirete välistamiseks määrata verest ja uriinist orgaanilised happed.

Raviks piisab enamasti ühest intramuskulaarsest B12-vitamiini süsteravi kuurist. Mõned lapsed vajavad ravi korduvalt seni, kuni dieeti lisandub loomne toit.

Selleks, et ennetada B12-vitamiini puudust nii emal kui ka lapsel, oleks kasulik määrata ema B12-vitamiini taset veres raseduse vältel korduvalt.Gramer G, Fang-Hoffmann J, Feyh P, et al. Newborn screening for vitamin b12 deficiency in germany—strategies, results, and public health implications. The Journal of Pediatrics. 2020;216:165-172.e4. doi:10.1016/j.jpeds.2019.07.052.

 Viited 

Kategooria:Vitamiinid
Kategooria:Toitumine